महाराष्ट्र पुलिस का कहना है कि उसने शुक्रवार की सुबह गढ़चिरौली से जेएनयू के छात्र हेम मिश्रा को नक्सलियों की मदद करने के आरोप में गिरफ्तार किया है.हेम मिश्रा के अलावा दो और लोगों को गढ़चिरौली के अहेरी बस स्टॉप से गिरफ्तार किया गया.हेम मिश्रा जेएनयू के स्कूल ऑफ लैंग्वेजेज़ में चीनी भाषा के छात्र हैं.पुलिस के मुताबिक हेम मिश्रा के साथ जिन दो लोगों को गिरफ्तार किया है वो पांडु नरोटे और महेश तिर्की नाम के दो स्थानीय आदिवासी हैं.पुलिस ने शुक्रवार को तीनों अभियुक्तों को अदालत में पेश किया. अदालत ने तीनों को 10 दिन की पुलिस रिमांड में भेज दिया है.गढ़चिरौली के डीआईजी रवींद्र कदम ने बीबीसी से कहा, "तीनों पर माओवादी गतिविधियों में मदद करने का आरोप है. इनमें से हेम मिश्रा जेएनयू के छात्र हैं और एक व्यक्ति माओवादी नेता नर्मदा को सामान पहुंचाने का काम करता पाया गया है. इन्होंने क्या डिलीवर किया और कहां डिलीवर किया ये जांच का विषय है."वहीं हेम मिश्रा की गिरफ्तारी के खिलाफ जेएनयू के उनके साथी अभियान चला रहे हैं.उन्होंने सोशल नेटवर्किंग साइट फेसबुक पर हेम मिश्रा के वॉल पर भी लिखा है कि हेम मिश्रा निर्दोष हैं, उन्हें झूठे आरोप में फंसाया गया है.हेम मिश्रा के एक साथी रोना विल्सन से जब बीबीसी ने बात की तो उन्होंने कहा, , "हमें शक है कि हेम को कहीं और से गिरफ्तार किया गया, उन पर गलत आरोप लगाने की भी कोशिश की जा रही है. जेएनयू में हेम की पहचान एक संस्कृति कर्मी की है."(बीबीसी हिंदी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर फ़ॉलो भी कर सकते हैं.)